ኣይተ ጌታቸው ረዳ: ኣብቶም ዝሓለፉ ሰለስተ ዓመታት ካብ መገዲ ምዕፃው ኣትሒዙ ንትግራይ ኣብ መፃብብ ንምእታው: ብሰፊሑ ይካየድ ነይሩ። ምስ መንግስቲ ኤርትራ ብምዃን እውን ዝተሰርሑ ሽርሕታት ነይሮም። እዚ ኹሉ ፀይርናን ክኢልናን መፂና ኢና።ኣብዚ ቀረባ እዋን ግን በቲ ኣብዪ ኣሕመድን ጉጅልኡን ዝደልይዎ መንገዲ ከምዘይንኸይድብፍላይ ሓደ ግዜ ኮምሽን መንነት ይብሉ: ንሱ ክጥብሮም ዝደልዩ ሓይልታት ትምክሕቲ: ከምዘይንኸይድ ምስተፈለጠ: ምርጫ ብዘይ ሕጋዊ መንገዲ ኣናዊሖም። ናይ ሓደ ሰብኣይ ውልቀ መላኽነት ዘረጋገፀ ስርዓት ከጣይሹ ኣብ ኣደባባይ ስራሕ ጀሚሮም ኣይተቐበልናዮምን:: ንሕና መረፃ ኣካይድና።ሽዑ ይፍክሩ ነይሮም:: መረፃ እንተካይድኩም ሓደ ነገር ክንገብረኩም ኢና ኢሎም:: ብድሕሪኡ ከምዘይከኣል እናፈለጡ ምስ መጽኡ ሓሳቦም እናቐየሩ ከይዶም። ሕዚ ግን ብግልፂ ባዕልና ዝኣከብናዮን ተመሊሱ ናባና ዝመፅእን በጀት ምንካይ: መደብ ሴፍትኔት ምኽልካል: ናብ ትግራይ ናብ ኢንቨስትመንትን ቱሪዝምን ንዝመፅኡ ኣጋይሽ ኣብ ኣዲስ ኣበባ ምኽልካል: ሕሉፍ ሓሊፉ ድሕር መስከረም 25 ሕጋዊ ስልጣን ከምዘይብሎም እናፈለጡ ናይ 'ኣስመላሽ ኮሚቴ ኣጀንዳ ከፈፅም ዝኽእል ሓድሽ' 'ሰሜን ምዕራብ' ወተሃደራዊ እዚ ኣጣይሽና ሓደሽቲ መሪሕነት መዲብና ኢሎም እቲ ምስ መንግስቲ ኤርትራ ዝጀመርዎ ክባ ናብ ዝለዓለ ብርኪ ዘብፅሕሉ ኩነታት ተፈጢሩ። ኣብዪ ኣሕመድን ጉጅልኡን በጀት ካብ ምኽልካል ብተወሳኺ ናይ ሓይሊ ስጉምቲ ክንወስድ ኢና ዝብል ኣብ ኣደባባይ ዝጀሃርሉ ብርኪ እውን በፂሕና ኣለና። እዚ ድማ ሕዚ ብዕሊ ምዝራብ ተዘይኮይኑ ቅድሚ ዝነበረ እምበር ሓድሽ ነገር ኣይኮነን።ስለ'ዚ ቅድሚ ሕዚ ደርግ ካብ ዝሓሰቦ ብዝገደደ መንገዲ ህዝቢ ንምብርካኽ: ናብ ድከትን ፀልማት ንምእታው ዝግበር ምንቅስቓስ ብተግባር ይረአ ስለዘሎ: ነዚ ክንዳሎ ይግባእ። መንግስታት ፌደራልን ትግራይን ብዘይ ቅድመ-ኵነት ክላዘቡ ክራይስስ ግሩፕ ጸዊዑ ከም ውድብን መንግስትን ዝገበርናዮ ምድላው ከምዘለዎ ኮይኑ: እቲ ኵናት ህዝባዊ ኵናት ስለዝኸውን ሕድ ሕድ ቁሸትን መንደርን ፀላኢ ዘይትቕበል ክንገብራ ኢና። ካብ ሰሜን ይኹን ካብ ደቡብ ክቐብሩና ዝመፅኡ ፀላእቲ ኣለዉና: ክቐብሩና ኣይኽእሉን የግዳስ ንሳቶም እዮም ክቕበሩ ዝብል ምድላው ሒዝና ኢና ንንቀሳቐስ ዘለና። ቢቢሲ ትግርኛ: ብኣንፃሩ ድማ መንግስቲ ትግራይ ስልጣኑ ከደልድል ንህዝቢ ናብ ዝኸፈአ ጎንፅን ሽግርን ንምእታው ይሰርሕ ኣሎ ዝብሉ ሓይልታት ኣለዉ። ናብ ኵናት ዘእቱ ተኹታዃይ መግለፂታት ካብ ምቕራብ ክእርነብ ድማ ዝፅውዑ ዓለምለኸ ትካላት (ንኣብነት ኣይሲጂ)እውን ኣለዉ። መሪሕነት ህወሓት ነዚ እንታይ መልሲ ይህልዎ?
